Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: 1994. évi XXXIV. törvény (a továbbiakban: Rtv.) 42. §
Paragraph Index: 648

(1990) egyes ajánlásai törvényerõre emelkedtek. A törvényhozók kötelezõvé tették a szurkolótáborok elkülönítését, a szektorok elõtti rácsok lebontását, alkoholtilalmat rendeltek el a létesítmények területén, elõírták, hogy csak ülõhelyek lehetnek a stadionokban. A stadionbiztonság felügyeletét egy, a belügyminiszter által kinevezett, de független testület végzi (Football Licensing Authority). Annak ellenére, hogy Angliában az elsõ és másodosztályban szereplõ csapatok stadionjaiban általában alkalmazott a kamerás megfigyelés, törvény nem kötelezi kifejezetten erre a klubokat. (Bár a Taylor-jelentés végsõ változata tartalmazta ezt az ajánlást.) 1985-tõl részben költségvetési forrásból kerültek kialakításra a stadionfigyelõ kamerák. Mind Angliában és Walesben, mind Skóciában a labdarúgással kapcsolatos reformok finanszírozására létrehozott Football Trust nyújtott költségvetési támogatást a zárt láncú kamerás megfigyelési rendszerek kiépítéséhez. A stadionokban végzett kamerás megfigyelés vezetett késõbb a közterületi kamerák elterjedéséhez. Ma az angol városok 90%-ában már kiépítették vagy kiépítés alatt állnak a közterületi kamerák. (Simon Davies: Closed Circuit Television and the Policing of Public Morals. http://www.privacy.org/pi/conference/copenhagen/ report.html)

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes